**Apstiprināts**

ar Latviešu valodas aģentūras

iepirkumu komisijas lēmumu

##### Rīgā, 2016. gada 30. augustā

##### Latviešu valodas aģentūras

Iepirkuma Publisko iepirkumu likuma 8. panta 7. daļas kārtībā

**„Vārdnīcas satura papildināšanas pakalpojumi”**

(iepirkuma Nr. LVA 2016/22/B)

**NOLIKUMS**

Rīgā, 2016. gadā

1. **Pasūtītājs**

 Latviešu valodas aģentūra (turpmāk – LVA)

 Vienotais reģistrācijas Nr. 90001821538

 Juridiskā adrese: Lāčplēša iela 35-5, Rīga, LV-1011

 Tālrunis: 67201680

 Fakss: 67201683

 E-pasta adrese: agentura@valoda.lv

1. **Iepirkuma komisija**

Iepirkuma procedūru veic ar Latviešu valodas aģentūras 2011. gada 05. augusta rīkojumu Nr. 1.1.7/25 izveidota iepirkuma komisija (turpmāk – Komisija).

1. **Iepirkuma procedūras izvēles pamatojums**

Iepirkums tiek organizēts atbilstoši Publisko iepirkumu likuma 8. panta 7. daļas noteikumiem.

1. **Iepirkuma priekšmets**

Iepirkuma priekšmets ir elektroniskas lingvokulturoloģiskas latviešu valodas vārdnīcas e-PUPA (turpmāk – ELLVV e-PUPA) satura papildināšana ar jaunu 130 (simtu trīsdesmit) šķirkļu izstrādi un sagatavošanu publicēšanai LVA vietnē *epupa.valoda.lv* saskaņā ar Tehnisko specifikāciju(nolikuma pielikums Nr.1.)”. CPV kods: 79551000-1 (27. pakalpojumu kategorija).

1. **Līguma izpildes laiks un vieta**
	1. Paredzamais līguma izpildes termiņš – 2018. gada 30. novembris.
	2. Līguma izpildes vieta – Latvija.
2. **Iepirkuma priekšmeta daļas**

Iepirkuma priekšmets nav sadalīts daļās.

1. **Iepirkumu komisijas noteiktā kontaktpersona**

Alda Ramāne, tālr. 67350761, fakss: 67201683, e-pasts: alda.ramane@valoda.lv, adrese: Lāčplēša ielā 35–12, Rīgā, LV–1011. Visi jautājumi par iepirkuma priekšmetu un piedāvājumu iesniegšanas kārtību adresējami kontaktpersonai līdz piedāvājumu iesniegšanas termiņa beigām.

1. **Iespējas iepazīties ar iepirkuma nolikumu un to saņemt**
	1. Ieinteresētās personas ar iepirkuma nolikumu var iepazīties Pasūtītāja mājaslapā [www.valoda.lv](http://www.valoda.lv/). Jautājumu gadījumā norādītajā adresē iepirkuma komisija ievietos papildu informāciju.
	2. Ar nolikumu līdz piedāvājumu iesniegšanas termiņa beigām, iepriekš sazinoties ar Pasūtītāja kontaktpersonu, var iepazīties bez maksas katru darba dienu no
	plkst. 09:00 līdz 17:00 Pasūtītāja telpās uz vietas Lāčplēša ielā 35-5, Rīgā.
2. **Piedāvājumu iesniegšanas termiņš: 2016. gada 16. septembra plkst. 17:00**. Piedāvājumi, kas iesniegti pēc šī termiņa, netiks vērtēti.
3. **Piedāvājumu iesniegšanas vieta**
	1. Piedāvājumu iesniedz personīgi Latviešu valodas aģentūrā, kas atrodas Lāčplēša ielā 35-5, Rīgā, LV-1011, vai nosūtot pa pastu uz šo adresi. Pasta sūtījumam jābūt nogādātam šajā punktā norādītajā adresē līdz piedāvājumu iesniegšanas termiņam. Piedāvājums, kas iesniegts pēc minētā termiņa, netiks atvērts.
	2. Saņemot piedāvājumu, Pasūtītāja pārstāvis to reģistrēs piedāvājumu iesniegšanas secībā, norādot piedāvājuma reģistrācijas numuru, Pretendenta nosaukumu, saņemšanas datumu un laiku. Piedāvājumi tiek glabāti neatvērti līdz piedāvājumu iesniegšanas termiņa beigām.
4. **Piedāvājumu noformēšana**
	1. Pretendents iesniedz vienu piedāvājuma variantu, aizpildot Pieteikuma formu (nolikuma pielikums Nr.4.), Finanšu piedāvājuma formu (nolikuma pielikums Nr.5.), kā arī citus šajā nolikumā prasītos dokumentus vai to apliecinātas kopijas. Ja piedāvājumu iesniedz personu grupa vai personālsabiedrība, piedāvājumā norāda personu, kas iepirkumā pārstāv attiecīgo personu grupu vai personālsabiedrību un ir pilnvarota parakstīt ar iepirkumu saistītos dokumentus.
	2. Pretendents piedāvājumu iesniedz 2 (divos) eksemplāros, no kuriem 1 (viens) ir oriģināls un 1 (viens) – kopija.
	3. Piedāvājumam jābūt sagatavotam atbilstoši iepirkuma nolikumā un Tehniskajā specifikācijā noteiktajām prasībām (nolikuma pielikums Nr.1.) kā arī pilnībā jāatbilst iepirkuma priekšmeta Tehniskajā specifikācijā (nolikuma pielikums Nr.1.) izvirzītajām prasībām. Pretendenta pieredzei līdzīgu pakalpojumu izpildē jāatbilst iepirkuma nolikumā izvirzītajām prasībām
	4. Piedāvājums jāievieto slēgtā A4 formāta aploksnē tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.
	5. Uz aploksnes jānorāda:
		1. „Pieteikums iepirkumam „**Vārdnīcas satura papildināšanas pakalpojumi**” (id. Nr. LVA 2016/22/B)”;
		2. Pretendenta nosaukums un adrese, tālruņa un faksa numurs, e-pasta adrese.
	6. Piedāvājums jāsagatavo latviešu valodā. Ja kāds dokuments un/vai citi piedāvājumā iekļautie informācijas materiāli ir svešvalodā, tiem jāpievieno Pretendenta vadītāja vai pilnvarotā pārstāvja apstiprināts tulkojums latviešu valodā.
	7. Piedāvājumā ietvertajiem dokumentiem jābūt noformētiem datordrukā, skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Pieteikumā iekļautajiem dokumentiem un to noformējumam jāatbilst 2010. gada 28. septembra Ministru kabineta noteikumu Nr. 916 „Dokumentu izstrādāšanas un noformēšanas kārtība” prasībām.
	8. Piedāvājumam jābūt cauršūtam tā, lai nebūtu iespējams nomainīt lapas, uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, ko ar savu parakstu un Pretendenta zīmoga nospiedumu apliecina Pretendenta vadītājs vai tā pilnvarotais pārstāvis. Lapām jābūt secīgi numurētām.
	9. Ja Pretendents iesniedz kāda dokumenta kopiju, tā jāapliecina atbilstoši
	2010. gada 28. septembra Ministru kabineta noteikumu Nr. 916 „Dokumentu izstrādāšanas un noformēšanas kārtība” prasībām.
	10. Būtiska piedāvājuma noformējuma neatbilstība šī nolikuma prasībām ir pamats Pretendenta piedāvājuma noraidīšanai un Pretendenta izslēgšanai no turpmākās dalības iepirkuma procedūrā. Jebkurš dokuments, kas atradīsies atsevišķi no visa piedāvājuma, netiks izskatīts.
	11. Pirms nolikuma noteiktā piedāvājuma iesniegšanas termiņa beigām Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku Pretendenta līdzdalību šajā iepirkuma procedūrā.
	12. Pirms nolikumā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām), un uz tā ir jābūt norādei, ka tie ir sākotnējā piedāvājuma grozījumi.
	13. Pēc piedāvājuma iesniegšanas termiņa beigām pretendents nevar savu piedāvājumu grozīt vai precizēt.
5. **Nosacījumi pretendenta dalībai iepirkumā**
	1. Pretendentam jāatbilst Zinātniskās darbības likuma 1.panta 1.daļas 7.punktā noteiktajai definīcijai par zinātniskajām institūcijām - zinātniskie institūti, augstskolas, komercsabiedrības, kā arī citas institūcijas, kuru statūtos, nolikumā vai satversmē ir paredzēta zinātniskā darbība, piedalīšanās zinātniskās kvalifikācijas iegūšanas un pilnveidošanas procesā un kuras ir reģistrētas zinātnisko institūciju reģistrā.
	2. Pretendentam vai tā līguma izpildei piedāvātajiem speciālistiem ir atbilstoša pieredze iepirkuma priekšmetam tehniski līdzīgu pakalpojumu sniegšanā;
	3. Pretendentam ir pieejams atbilstošas kvalifikācijas personāls.
6. **Prasības attiecībā uz Pretendenta iespējām sniegt pakalpojumu un to apliecinošie dokumenti:**

Pretendentam piedāvājuma izpildē ir jānodrošina **vismaz 8 (astoņi) speciālisti** vai piedāvājums jāiesniedz Pretendentu grupai, kuras dalībnieki atbilst tālāk minētajām prasībām:

13.1. Pretendenta rīcībā ir **1 (viens) speciālists – ELLVV e-PUPA šķirkļu izstrādes darba zinātniskais vadītājs**, kuram ir:

1. doktora zinātniskais grāds filoloģijā;
2. vismaz 2 (divu) gadu darba pieredze pētnieciskajā darbā;
3. vismaz 2 (divu) gadu pieredze pētnieciskā darba plānošanā un vadīšanā;
4. pieredze zinātnisku pētījumu izstrādē latviešu valodniecībā;
5. pieredze vārdnīcas šķirkļu vai citu saturiski līdzvērtīgu izzinošu materiālu izstrādē kā autoram (izstrādātais materiāls ir publiski pieejams);

13.2. Pretendenta rīcībā ir **vismaz** **2 (divi) speciālisti – ELLVV e-PUPA autori (vārdnīcas šķirkļu satura izstrādātāji**), kuriem ir:

1. doktora zinātniskais grāds filoloģijā;
2. vismaz 2 (divu) gadu darba pieredze pētnieciskajā darbā;
3. pieredze zinātnisko pētījumu izstrādē latviešu valodniecībā;
4. pieredze vārdnīcas šķirkļu vai citu saturiski līdzvērtīgu izzinošu materiālu izstrādē kā autoram (izstrādātais materiāls ir publiski pieejams);

13.3. Pretendenta rīcībā ir **vismaz** **1 (viens) speciālists – ELLVV e-PUPA autors (vārdnīcas šķirkļu satura izstrādātājs**), kuram ir:

1. doktora zinātniskais grāds filoloģijā;
2. vismaz 2 (divu) gadu darba pieredze pētnieciskajā darbā;
3. pieredze zinātnisko pētījumu izstrādē latviešu literatūrzinātnē;
4. pieredze vārdnīcas šķirkļu vai citu saturiski līdzvērtīgu izzinošu materiālu izstrādē kā autoram (izstrādātais materiāls ir publiski pieejams);

13.4. Pretendenta rīcībā ir **vismaz** **1 (viens) speciālists – ELLVV e-PUPA autors metodiķis (vārdnīcas šķirkļu satura izstrādātājs**), kuram ir:

1. vismaz maģistra grāds humanitārajās zinātnēs vai tam pielīdzināta izglītība filoloģijā;
2. vismaz 2 (divu) gadu latviešu valodas un literatūras skolotāja darba pieredze pamatskolas vecākā posma vai vidusskolas klasēs;
3. metodiskā darba pieredze mācību līdzekļu izstrādē pamatskolas vecākā posma vai vidusskolas klašu skolēniem latviešu valodā vai literatūrā kā autoram (izstrādātais materiāls ir publiski pieejams);

13.5. Pretendenta rīcībā ir **vismaz** **2 (divi) speciālisti – ELLVV e-PUPA redaktori,** kuriem ir:

1. vismaz maģistra grāds humanitārajās zinātnēs vai tam pielīdzināta izglītība filoloģijā;
2. vismaz 2 (divu) gadu pieredze zinātnisku tekstu rediģēšanā humanitārajās zinātnēs;
3. pieredze vārdnīcas šķirkļu vai citu saturiski līdzvērtīgu izzinošu materiālu rediģēšanā (izstrādātais materiāls ir publiski pieejams);

13.6. Pretendenta rīcībā ir **vismaz** **1 (viens) speciālists** – **ELLVV e-PUPA korektors**, kuram ir:

1. maģistra grāds humanitārajās zinātnēs vai tam pielīdzināta izglītība filoloģijā;
2. vismaz 2 (divu) gadu korektora darba pieredze;

13.7. Lai apliecinātu pretendenta atbilstību iepirkuma nolikuma 13.1. – 13.6. punktā izvirzītajā prasībām pretendents iesniedz pretendenta piedāvāto speciālistu sarakstu (nolikuma pielikums Nr.6.) un katra piedāvātā speciālista aizpildītu un parakstītu CV. Vēlamā CV paraugforma sniegta nolikuma pielikumā Nr.7.

1. **Finanšu piedāvājums**
	1. Pretendentam jāiesniedz finanšu piedāvājums, kas ir jāsagatavo atbilstoši nolikuma pielikumā Nr.5. pievienotajai Finanšu piedāvājuma formai.
	2. Finanšu piedāvājumā cena jānorāda eiro (EUR) bez PVN.
	3. Pakalpojuma cenā jāiekļauj visas izmaksas, kas ir saistītas ar pakalpojuma sniegšanu. Pretendentam ir jānodrošina piedāvātās cenas nemainīgums visā līguma izpildes laikā. Iespējamā inflācija, tirgus apstākļu maiņa, atsevišķu pozīciju izmaksu pieaugums vai jebkuri citi apstākļi nevar būt par pamatu cenas paaugstināšanai, un šo procesu radītās sekas Pretendentam ir jāprognozē un jāaprēķina, sastādot finanšu piedāvājumu.
2. **Piedāvājuma derīguma termiņš**

Piedāvājumam ir jābūt spēkā līdz **ne mazāk kā 60 (sešdesmit) dienas** no piedāvājuma iesniegšanas termiņa.

1. **Piedāvājumu vērtēšana**
	1. Piedāvājumu vērtēšanu Komisija veic 4 (četros) posmos:
		1. **1. posms**. Piedāvājumu noformējuma pārbaude:

a) Komisija novērtē, vai piedāvājums sagatavots un noformēts atbilstoši nolikuma prasībām;

b) ja piedāvājums neatbilst izvirzītajām prasībām, Komisija ir tiesīga lemt par piedāvājuma noraidīšanu;

* + 1. **2. posms.** Pretendentu atlase:

a) Komisija novērtē, vai Pretendents atbilst nolikumā noteiktajiem kvalifikācijas kritērijiem un ir iesniedzis visus nolikumā pieprasītos dokumentus;

b) ja piedāvājums neatbilst izvirzītajām prasībām, Komisija piedāvājumu tālāk neizskata;

* + 1. **3. posms.** Piedāvājumu vērtēšana:

a) pēc tam, kad Komisija ir pārbaudījusi, vai finanšu piedāvājumā nav aritmētiskas kļūdas un tas nav nepamatoti lēts, Komisija izvēlas piedāvājumu ar zemāko cenu.

1. **Līguma slēgšana un izpilde**
	1. Pasūtītājs pēc lēmuma pieņemšanas elektroniski nosūta vai iesniedz personīgi Pretendentam sagatavotu iepirkuma līgumu 2 (divos) eksemplāros.
	2. Ja Pretendents 5 (piecu) darba dienu laikā no līguma nosūtīšanas vai iesniegšanas dienas neiesniedz pasūtītājam no savas puses parakstītus līguma eksemplārus, Pasūtītājs uzskata, ka Pretendents ir atteicies slēgt līgumu.
2. **Līguma pamatnosacījumi**
	1. Pakalpojumu sniedzējs apņemas Darbu veidot par saviem līdzekļiem personīgi. Ja Pakalpojumu sniedzējs līgumu izpildei pieaicinājis līdzautorus bez Pasūtītāja piekrišanas, Pakalpojumu sniedzējs garantē, ka arī līdzautori nodevuši savas autortiesības Pasūtītājam tikpat lielā apjomā kā Pakalpojumu sniedzējs un viņiem nav mantiska rakstura prasību pret Pasūtītāju.
	2. Pakalpojumu sniedzējs, izveidojot Darbu, ievēro citu personu autortiesības un blakustiesības un apņemas, ja Darba izveidei nepieciešams saņemt tiesību aktos paredzētās atļaujas un piekrišanas no šādu tiesību īpašniekiem, ja vien tādas, jau nav pieprasījis un saņēmis Pasūtītājs.
	3. Pakalpojumu sniedzējs un tā līguma izpildē iesaistītie autori nodod visas savas tiesības Pasūtītājam izmantot tā veidoto Darbu, pretī saņemot Līgumā noteikto atlīdzību. Pasūtītājs izveidoto Darbu ir atlīdzinājis, samaksājot atlīdzību Līgumā noteiktās atlīdzības veidā. Autortiesības uz Darbu tiek nodotas, tiklīdz tās radušās un tās var nodot trešajām personām, tai skaitā, bet ne tikai: Darba publicēšana, izmantošana jebkādā veidā, tā pārdošana, lietošanas tiesību nodošana trešajām personām, tulkošana, pārveidošana. Visas šīs tiesības tiek nodotas Pasūtītājam, kurš var tās izmantot pati vai nodot vai licenzēt tās kādai trešajai personai.
	4. Ja Pakalpojumu sniedzējs un vai tā līguma izpildē iesaistītais autors ir autoru mantisko tiesību kolektīvā pārvaldījuma organizācijas (turpmāk tekstā – „Autortiesību aģentūras”) biedrs, tad viņš, parakstot Līgumu, rakstiski informēs par to Pasūtītāju. Šajā gadījumā Autora atlīdzība, saskaņā ar Līguma noteikumiem, tiks pielāgota, ņemot vērā, ka Autors pilnībā nenodod sava darba rezultātu Pasūtītājam un saņem samaksu no Autortiesību aģentūras.
	5. Pakalpojumu sniedzējam un tā līguma izpildē iesaistītajiem autoriem nav tiesību nodot citām personām un izmantot personīgām vajadzībām Līguma darbības laikā radītos autordarbus, kā arī nav tiesību fiksēt foto, video, audio un citādā veidā bez Pasūtītāja atļaujas ne autordarbus, ne to nosaukumus vai emblēmas.
	6. Pakalpojumu sniedzējs un tā līguma izpildē iesaistītie autori, parakstot šo Līgumu, apliecina un apņemas, ka neizmantos pret Pasūtītāju un trešajām personām, kuras būs ieguvušas no Pasūtītāju kādas tiesības uz Darbu vai tā daļu, tiesību aktos noteiktās personiskās tiesības, it sevišķi tās, kas attiecas uz darba atsaukšanu, darba neaizskaramību un uz pretdarbību, un piekrīt, ka Pasūtītājam ir tiesības nodot Darbu vai kādu tā daļu citai personai pārveidošanai, pārtaisīšanai vai papildināšanai un Autors pret veikto pārveidošanu, pārtaisīšanu un papildināšanu neiebildīs.
	7. Apmaksas nosacījumi: līguma summa proporcionāli padarītajam tiek samaksāta 10 (desmit) dienu laikā no līguma vai kādas tās daļas izpildes, pieņemšanas un nodošanas akta parakstīšanas un rēķina saņemšanas;
	8. Pakalpojumu sniedzējs maksā Pasūtītājam līgumsodu **EUR 50,00** (piecdesmit eiro, 00 centi) apmērā par katru līguma izpildes gala termiņa kavējuma dienu, bet kopā ne vairāk kā 10 % no kopējās līgumcenas.
	9. Ja, pieņemot Darbu, Pasūtītājs pārstāvis ir konstatējis būtiskus trūkumus, viņš ir tiesīgs vienpersoniski pēc saviem ieskatiem pieprasīt, lai Autors novērš konstatētos trūkumus Pasūtītāja norādītajā termiņā.
3. **Pielikumi**
	1. Tehniskā specifikācija uz 4 (četrām) lapām (nolikuma pielikums Nr. 1.).
	2. Pakalpojuma darbu izpildes laika grafiks un iesniedzamie nodevumi uz 1 (vienas) lapas (nolikuma pielikums Nr. 2.).
	3. Izstrādājamo šķirkļu saraksts alfabēta secībā uz 1 (vienas) lapas (nolikuma pielikums Nr.3.).
	4. Pieteikuma forma uz 1 (vienas) lapas (nolikuma pielikums Nr.4.).
	5. Finanšu piedāvājuma forma uz 1 (vienas) lapas (nolikuma pielikums Nr.5.).
	6. Pretendenta piedāvāto speciālistu saraksta forma uz 1 (vienas) lapas (nolikuma pielikums Nr.6.).
	7. Pakalpojuma sniegšanā iesaistītā speciālista CV paraugforma uz 1 (vienas) lapas (nolikuma pielikums Nr.7.).

1. PIELIKUMS

 **„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

NOLIKUMAM

**Iepirkuma priekšmeta Tehniskā specifikācija**

**Iepirkuma priekšmeta vispārīgs apraksts**

Iepirkuma priekšmets ir elektroniskas lingvokulturoloģiskas latviešu valodas vārdnīcas e-PUPA satura papildināšana ar jaunu 130 (simtu trīsdesmit) šķirkļu izstrādi un to sagatavošana publicēšanai LVA vietnē *epupa.valoda.lv.*

ELLVV e-PUPA mērķauditorija: paredzēta 7. – 12. klašu skolēniem mazākumtautību skolās un visās citās vispārējās un profesionālās izglītības iestādēs, augstskolās, pedagogu pilnveides programmās un kursos, tostarp arī diasporā, kā arī ikviena interesenta patstāvīgajā darbā, mācoties latviešu valodu vai padziļinot savas zināšanas par to.

ELLVV e-PUPA galvenie mērķi un uzdevumi:

1. sekmēt pilnvērtīgu latviešu valodas apguvi skolās, kuras īsteno mazākumtautību izglītības programmas;
2. attīstīt skolēnu kognitīvās, domāšanas, analītiskās u.c. spējas;
3. pilnveidot skolēnu patstāvīgā un pētnieciskā darba iemaņas, prasmi iegūt, apkopot, analizēt un izmantot dažāda veida un sarežģītības pakāpes informāciju;
4. piedāvāt iespēju skolotājiem diferencēt mācību saturu un piemērot to skolēniem ar dažādu mācāmības līmeni, tostarp arī bērniem ar īpašām vajadzībām;
5. radīt skolēnos interesi par valodu kā tautas gara bagātību glabātāju un vērtību sistēmas atspoguļotāju.

ELLVV e-PUPA šķirkļa vārdu aprakstā iekļaujamie struktūrelementi: 21 (divdesmit viens) struktūrelements (atkarībā no šķirkļa apjoma un konkrēta šķirkļa vārda specifikas izmantoto struktūrelementu skaits var variēties):

1. šķirkļa vārds;
2. pamatnozīme;
3. fonētiskais raksturojums (izruna, analīze);
4. morfēmiskais raksturojums;
5. vārddarināšana (morfoloģiskais, sintaktiskais un sintaktiski morfoloģiskais paņēmiens);
6. gramatiskais raksturojums (morfoloģiskais raksturojums, paradigma, izņēmumu locīšanas īpatnības, sintaktiskās funkcijas);
7. vārdu savienojumi jeb kolokācijas;
8. vārda leksiskais raksturojums (mērķauditorijas vajadzībām pielāgoti Latviešu valodas vārdnīcas, Latviešu literārās valodas vārdnīcas, Mīlenbaha-Endzelīna latviešu valodas vārdnīcas, Latviešu-latgaliešu vārdnīcas, Sinoles izloksnes u.c. vārdnīcu šķirkļi, kā arī sinonīmi, antonīmi, frazeoloģismi, izmantojums terminoloģijā, onomastiskajā jeb īpašvārdu sistēmā, etimoloģija, radniecība ar citām valodām, tulkojums un atbilsmes citās valodās);
9. sakāmvārdi, parunas, aforismi;
10. ticējumi;
11. mīklas (mīklas ar šķirkļa vārdu tekstā un mīklas ar šķirkļa vārdu kā atminējumu);
12. tautasdziesmas;
13. pasakas;
14. teikas;
15. etnogrāfija;
16. daiļliteratūra (šķirkļa vārda izmantošana dzejā, prozā, dramaturģijā, publicistikā);
17. simbolika;
18. vizuālā māksla (šķirkļa vārda atainošana glezniecībā, grafikā un zīmējumos, tēlniecībā, lietišķajā mākslā, arhitektūrā, fotomākslā);
19. kinomāksla;
20. audiālā māksla;
21. interesanti fakti un cita informācija.

Izstrādājamo ELLVV e-PUPA šķirkļu apjoms rakstzīmēs (*šeit un turpmāk – rakstzīmes, ieskaitot atstarpes*): 130 šķirkļu kopējais apjoms ir no 650 000 (seši simti piecdesmit tūkstošiem) līdz 1 950 000 (viens miljons deviņi simti piecdesmit tūkstošiem) rakstzīmju. 1 (viena) šķirkļa apjoms vidēji 15 000 rakstzīmes, mazākais pieļaujamais 1 (viena) šķirkļa apjoms - vismaz 5 000 rakstzīmes.

ELLVV e-PUPA tiek izstrādāta atbilstoši „Elektroniskās vārdnīcas koncepcijai”.

Pakalpojums jāveic atbilstoši darbu izpildes laika grafikam (nolikuma pielikums Nr.2.).

Izstrādājamo šķirkļu saraksts pievienots nolikuma pielikumā Nr.3.

**1. speciālists – ELLVV e-PUPA šķirkļu izstrādes darba zinātniskais vadītājs**

1. Iepazīties ar pamatizglītības un vispārējās vidējās izglītības latviešu valodas standartu saturu un paraugprogrammām, kā arī ar jaunākajiem latviešu valodas mācību līdzekļiem un elektroniskajiem resursiem.
2. Iepazīties ar ELLVV e-PUPA vietni *epupa.valoda.lv.*
3. Organizēt, vadīt un pārraudzīt ELLVV e-PUPA 130 (simtu trīsdesmit) šķirkļu izstrādi un sagatavošanu publicēšanai LVA vietnē *epupa.valoda.lv,* pakalpojuma izpildi saskaņojot ar Pasūtītāja kontaktpersonu.
4. Nodrošināt pakalpojuma darba veikšanu saskaņā ar pakalpojuma darbu izpildes laika grafiku (nolikuma pielikums Nr. 2.) un izmaksām pretendenta finanšu piedāvājumā.
5. Darbu veikšanas gala termiņš – 2018. gada 30. novembris.

**2. speciālists – ELLVV e-PUPA autors (vārdnīcas šķirkļu satura izstrādātājs)**

1. Iepazīties ar pamatizglītības un vispārējās vidējās izglītības latviešu valodas standartu saturu un paraugprogrammām, kā arī ar jaunākajiem latviešu valodas mācību līdzekļiem un elektroniskajiem resursiem.
2. Iepazīties ar ELLVV e-PUPA vietni *epupa.valoda.lv.*
3. Piedalīties kā autoram ELLVV e-PUPA 130 (simtu trīsdesmit) šķirkļu manuskripta izstrādē atbilstoši iepirkuma priekšmeta vispārīgajā aprakstā norādītajam.
4. Konsultēt ELLVV e-PUPA citus izstrādes speciālistus par latviešu valodniecības jautājumiem saistībā ar šķirkļu izstrādi.
5. ELLVV e-PUPA šķirkļu izstrādi veikt zinātniskā darba vadītāja vadībā sadarbībā ar pārējiem autoriem un Pasūtītāja kontaktpersonu. Ja nepieciešams, veikt darba zinātniskā vadītāja un Pasūtītāja kontaktpersonas norādītos precizējumus.
6. Sagatavot ELLVV e-PUPA izstrādāto manuskriptu *MS Office WORD* datnes formātā saskaņā ar pakalpojuma darbu izpildes laika grafiku (nolikuma pielikums Nr. 2.).
7. Iesniegt Pasūtītājam izmantoto autoru darbu sarakstu atbilstoši Pasūtītāja formai, izmantoto interneta resursu tekstus un resursu adreses, lai Pasūtītājs varētu saskaņot to izmantošanu.
8. Nepieciešamības gadījumā sadarboties ar citiem ELLVV e-PUPA izstrādes speciālistiem un Pasūtītāja kontaktpersonu laika posmā līdz pakalpojuma izpildes beigu termiņam – 2018. gada 30. novembrim.

**3. speciālists – ELLVV e-PUPA autors (vārdnīcas šķirkļu satura izstrādātājs)**

1. Iepazīties ar pamatizglītības un vispārējās vidējās izglītības latviešu valodas standartu saturu un paraugprogrammām, kā arī ar jaunākajiem latviešu valodas mācību līdzekļiem un elektroniskajiem resursiem.
2. Iepazīties ar ELLVV e-PUPA vietni *epupa.valoda.lv.*
3. Piedalīties kā autoram ELLVV e-PUPA 130 (simtu trīsdesmit) šķirkļu manuskripta izstrādē atbilstoši iepirkuma priekšmeta vispārīgajā aprakstā norādītajam.
4. Konsultēt ELLVV e-PUPA citus izstrādes speciālistus par latviešu literatūrzinātnes jautājumiem saistībā ar šķirkļu izstrādi.
5. ELLVV e-PUPA šķirkļu izstrādi veikt zinātniskā darba vadītāja vadībā sadarbībā ar pārējiem autoriem un Pasūtītāja kontaktpersonu. Ja nepieciešams, veikt darba zinātniskā vadītāja un Pasūtītāja kontaktpersonas norādītos precizējumus.
6. Sagatavot ELLVV e-PUPA izstrādāto manuskriptu *MS Office WORD* datnes formātā saskaņā ar pakalpojuma darbu izpildes laika grafiku (nolikuma pielikums Nr. 2.).
7. Iesniegt Pasūtītājam izmantoto autoru darbu sarakstu atbilstoši Pasūtītāja formai, izmantoto interneta resursu tekstus un resursu adreses, lai Pasūtītājs varētu saskaņot to izmantošanu.
8. Nepieciešamības gadījumā sadarboties ar citiem ELLVV e-PUPA izstrādes speciālistiem un Pasūtītāja kontaktpersonu laika posmā līdz pakalpojuma izpildes beigu termiņam – 2018. gada 30. novembrim.

**4. speciālists – ELLVV e-PUPA autors metodiķis (vārdnīcas šķirkļu satura izstrādātājs)**

1. Iepazīties ar pamatizglītības un vispārējās vidējās izglītības latviešu valodas standartu saturu un paraugprogrammām, kā arī ar jaunākajiem latviešu valodas mācību līdzekļiem un elektroniskajiem resursiem.
2. Iepazīties ar ELLVV e-PUPA vietni *epupa.valoda.lv.*
3. Piedalīties kā autoram ELLVV e-PUPA 130 (simtu trīsdesmit) šķirkļu manuskripta izveidē atbilstoši iepirkuma priekšmeta vispārīgajā aprakstā norādītajam.
4. Konsultēt ELLVV e-PUPA šķirkļu izstrādātājus par metodiskiem jautājumiem saistībā ar šķirkļu izstrādi.
5. ELLVV e-PUPA šķirkļu izstrādi veikt zinātniskā darba vadītāja vadībā sadarbībā ar pārējiem autoriem un Pasūtītāja kontaktpersonu. Ja nepieciešams, veikt darba zinātniskā vadītāja un Pasūtītāja kontaktpersonas norādītos precizējumus.
6. Sagatavot ELLVV e-PUPA izstrādāto manuskriptu *MS Office WORD* datnes formātā saskaņā ar pakalpojuma darbu izpildes laika grafiku (nolikuma pielikums Nr. 2.).
7. Nepieciešamības gadījumā sadarboties ar citiem ELLVV e-PUPA izstrādes speciālistiem un Pasūtītāja kontaktpersonu laika posmā līdz pakalpojuma izpildes beigu termiņam – 2018. gada 30. novembrim.

**5. speciālists – ELLVV e-PUPA redaktors**

1. Iepazīties ar pamatizglītības un vispārējās vidējās izglītības latviešu valodas standartu saturu un paraugprogrammām, kā arī ar jaunākajiem latviešu valodas mācību līdzekļiem un elektroniskajiem resursiem.
2. Iepazīties ar ELLVV e-PUPAS vietni *epupa.valoda.lv.*
3. Veikt ELLVV e-PUPAS 130 (simtu trīsdesmit) šķirkļu manuskripta literāro rediģēšanu saskaņā ar pakalpojuma darbu izpildes laika grafiku (nolikuma pielikums Nr. 2.).
4. Darbu veikt zinātniskā darba vadītāja vadībā sadarbībā ar pārējiem autoriem un Pasūtītāja kontaktpersonu. Ja nepieciešams, veikt darba zinātniskā vadītāja un Pasūtītāja kontaktpersonas norādītos precizējumus.
5. Nepieciešamības gadījumā sadarboties ar citiem ELLVV e-PUPA izstrādes speciālistiem un Pasūtītāja kontaktpersonu laika posmā līdz pakalpojuma izpildes beigu termiņam – 2018. gada 30. novembrim.

**6. speciālists – ELLVV e-PUPA korektors**

1. Veikt ELLVV e-PUPA 130 (simtu trīsdesmit) šķirkļu manuskripta pirmo korektūru (lasīt un veikt labojumus) elektroniskā formā *MS Office Word* vidē, izmantojot *Track Changes* vai *Markup* (izmaiņu reģistrēšanas) funkcijas.
2. Veikto korektūru iesniegt Pasūtītāja kontaktpersonai *MS Office Word* datnes formātā. Ja nepieciešams, veikt darba zinātniskā vadītāja un Pasūtītāja kontaktpersonas norādītos precizējumus.
3. Kad Pasūtītājs izstrādātos ELLVV e-PUPA šķirkļus ar pirmo korektūru ir ievietojis vietnē *epupa.valoda.lv,* veikt ELLVV e-PUPA 130 (simtu trīsdesmit) šķirkļu otro korektūru (lasīt, salīdzināt aplauzumu ar apstiprināto oriģinālu un veikt labojumus) elektroniskā formā interneta vidē, izmantojot *HTML* teksta redaktoru (*WYSIWYG* tipa teksta redaktors).
4. Darbu veikt zinātniskā darba vadītāja vadībā sadarbībā ar ELLVV e-PUPA šķirkļu autoriem, citiem izstrādes speciālistiem un Pasūtītāja kontaktpersonu laika posmā līdz pakalpojuma izpildes beigu termiņam – 2018. gada 30. novembrim saskaņā ar pakalpojuma darbu izpildes laika grafiku (nolikuma pielikums Nr. 2.).

2. PIELIKUMS

 **„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

NOLIKUMAM

PAKALPOJUMA DARBU IZPILDES LAIKA GRAFIKS

un iesniedzamie nodevumi

|  |  |  |
| --- | --- | --- |
| *Darba uzdevums* | *Darbu izpildes termiņš* | *Iesniedzamie nodevumi* |
| Izstrādāti un publicēšanai sagatavoti **30 šķirkļi** | 15.11.2016.  | Šķirkļu manuskripts, literāri rediģēts ar pirmo korektūru *MS Office Word* datnes formātā |
| 30.11.2016.-12.12.2016.  | LVA vietnē *epupa.valoda.lv* HTML teksta redaktorā izstrādāto šķirkļu otrās korektūras veikšana |
| Izstrādāti un publicēšanai sagatavoti **50 šķirkļi** | 29.09.2017. | Šķirkļu manuskripts, literāri rediģēts ar pirmo korektūru *MS Office Word* datnes formātā |
| 01.11.2017.-30.11.2017. | LVA vietnē *epupa.valoda.lv* HTML teksta redaktorā izstrādāto šķirkļu otrās korektūras veikšana |
| Izstrādāti un publicēšanai sagatavoti **50 šķirkļi** | 31.08.2018. | Šķirkļu manuskripts, literāri rediģēts ar pirmo korektūru *MS Office Word* datnes formātā |
| 01.10.2018.-31.10.2018. | LVA vietnē *epupa.valoda.lv* HTML teksta redaktorā izstrādāto šķirkļu otrās korektūras veikšana |

3. PIELIKUMS

 **„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

NOLIKUMAM

**ELLVV e-PUPA izstrādājamo šķirkļu saraksts alfabēta secībā**

|  |  |  |  |
| --- | --- | --- | --- |
| 1. abra
2. alga
3. apcirknis
4. arājs
5. asns
6. atmoda
7. auseklis
8. austrumi
9. avīze
10. āksts
11. bāleliņš
12. balti
13. baltkrievs
14. baltvācietis
15. basketbols
16. bedre
17. bēres
18. bērnība
19. biezpiens
20. Bībele
21. budēļi
22. Burtnieks
23. burts
24. ceļamaize
25. cerība
26. cieņa
27. cilts
28. čempions
29. Daugava
30. deja
31. deportācija
32. dialekts
33. dievturība
 | 1. druva
2. dūmi
3. dziesmusvētki
4. dzimta
5. dzirnavas
6. dzīvs
7. elle
8. ērģeles
9. filma
10. gadskārta
11. galotne
12. Gauja
13. godi
14. gods
15. grauds
16. ģilde
17. hernhūtietis
18. hokejs
19. iesauka
20. igaunis
21. īkšķis
22. jāņuzāles
23. jaunība
24. jumis
25. kakts
26. kalējs
27. kalendārs
28. kalns
29. kapi
30. kapusvētki
31. karogs
32. kāzas
33. kokle
 | 1. krēsla
2. ķert
3. labība
4. laipa
5. laipns
6. laiva
7. lini
8. lietuvietis
9. liktenis
10. ļaudis
11. ļaut
12. Malēnija
13. māls
14. Māra
15. Mārtiņi
16. Metenis
17. mezgls
18. migla
19. Miķeļi
20. muļķis
21. nauda
22. nākotnr
23. ordenis
24. padoms
25. pamāte
26. paparde
27. pēda
28. pelēks
29. pļauja
30. pļava
31. polis
32. prāts
33. purvs
 | 1. rasa
2. raudzības
3. rietumi
4. rija
5. rudzi
6. saime
7. sakne
8. sarma
9. sēkla
10. sēta
11. skaists
12. siers
13. smieties
14. smilga
15. smiltis
16. stabule
17. strēlnieks
18. sviests
19. šaubīties
20. tāls
21. tuvs
22. ugunskrusts
23. ukrainis
24. uzvara
25. uzvārds
26. ūsas
27. vakarēt
28. Vasarsvētki
29. zars
30. zvejnieks
31. žogs
 |

4. PIELIKUMS

 **„Vārdnīcas satura papildināšanas pakalpojumi”**

(iepirkuma identifikācijas numurs: LVA/2016/22/B)

NOLIKUMAM

**Pieteikums Latviešu valodas aģentūras iepirkumam**

**„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

1. **INFORMĀCIJA PAR PRETENDENTU**

|  |  |
| --- | --- |
| Pretendenta nosaukums |  |
| Reģistrācijas Nr. |  |
| Adrese |  |
| Tālruņa, faksa numurs |  |
| Kontaktpersonas vārds, uzvārds, tālruņa numurs, e-pasta adrese |  |

1. Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pretendenta nosaukums)*, ar šī piedāvājuma iesniegšanu:
	1. piesakās piedalīties iepirkumā „**Vārdnīcas satura papildināšanas pakalpojumi**”, iepirkuma identifikācijas numurs: LVA 2016/22/B, (turpmāk tekstā – Iepirkums) un iesniedz savu piedāvājumu;
	2. piedāvā sniegt iepirkuma priekšmeta Tehniskās specifikācijas prasībām atbilstošus pakalpojumus tajā noteiktajā laika posmā un apjomā bez ierobežojumiem;
	3. apliecina, ka visa iesniegtā informācija ir patiesa novērtēšanai un ir iesniegta pilnā apjomā.
	4. apliecina, ka piedāvājums ir spēkā 60 (sešdesmit) dienas no piedāvājuma iesniegšanas termiņa.

|  |  |
| --- | --- |
| Vārds, uzvārds, amats\* |  |
| Paraksts |  |
| Datums |  |

*\* Paraksta institūcijas vadītājs vai tā pilnvarota persona (ja piedāvājumu paraksta institūcijas vadītāja pilnvarota persona, obligāti ir jāpievieno pilnvaras oriģināls).*

5. PIELIKUMS

**„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

NOLIKUMAM

**Finanšu piedāvājums Latviešu valodas aģentūras iepirkumam**

**„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

|  |  |  |  |  |
| --- | --- | --- | --- | --- |
| *Nr.p.k.* | *Pakalpojums* | *Cena par vienību bez PVN, EUR* | *Vienību skaits* | *Kopā, EUR* |
|  | ELLVV e-PUPA šķirkļu izstrādes zinātniskā darba vadība |  | 130 |  |
|  | ELLVV e-PUPA šķirkļu satura izstrāde  |  | 130 |  |
|  | ELLVV e-PUPA šķirkļu rediģēšana |  | 130 |  |
|  | ELLVV e-PUPA šķirkļu pirmā korektūra |  | 130 |  |
|  | ELLVV e-PUPA šķirkļu otrā korektūra |  | 130 |  |
|  | Kopā |  |
| PVN |  |
| Kopā ar PVN |  |

|  |  |  |  |  |
| --- | --- | --- | --- | --- |
|  |  |  |  |  |
| *Vieta* | *Datums* | *Amats* | *Paraksts* | *Amatpersonas vārds, uzvārds* |

6. PIELIKUMS

**„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

NOLIKUMAM

**Pretendenta piedāvāto speciālistu saraksts**

**Latviešu valodas aģentūras iepirkumam**

**„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

|  |  |  |
| --- | --- | --- |
| *Nr.p.k.* | *Pozīcija* | *Vārds Uzvārds* |
|  | 1. speciālists – ELLVV e-PUPA šķirkļu izstrādes darba zinātniskais vadītājs  |  |
|  | 2. speciālists – ELLVV e-PUPA autors (vārdnīcas šķirkļu satura izstrādātājs) |  |
|  | 3. speciālists – ELLVV e-PUPA autors (vārdnīcas šķirkļu satura izstrādātājs) |  |
|  | 4. speciālists – ELLVV e-PUPA autors (vārdnīcas šķirkļu satura izstrādātājs) |  |
|  | 5. speciālists – ELLVV e-PUPA autors metodiķis (vārdnīcas šķirkļu satura izstrādātājs)  |  |
|  | 6. speciālists – ELLVV e-PUPA redaktors |  |
|  | 7. speciālists – ELLVV e-PUPA redaktors |  |
|  | 8. speciālists – ELLVV e-PUPA korektors |  |

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

7. PIELIKUMS

**„Vārdnīcas satura papildināšanas pakalpojumi”**

(iepirkuma identifikācijas numurs: LVA 2016/22/B)

NOLIKUMAM

Pakalpojuma sniegšanā iesaistītā speciālista CV un apliecinājums

Vārds, uzvārds:

Kontaktinformācija (e-pasts, tālrunis):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZGLĪTĪBA:**

*Jāpievieno diplomu kopijas, kas attiecas uz pieprasīto kvalifikāciju.*

|  |  |  |
| --- | --- | --- |
| **Laika periods** | **Izglītības iestādes nosaukums** | **Izglītība, iegūtais grāds** |
|  |  |  |
|  |  |  |

**PĒTNIECISKĀ DARBA PIEREDZE:**

*Sākot ar pašreizējo amatu, norādiet visus amatus, kas attiecas uz pieprasīto kvalifikāciju un pieredzi šajā iepirkuma procedūrā, norādot nodarbinātības periodus, darba vietu nosaukumus, ieņemamos amatus un īsi raksturojot veiktos darba pienākumus.*

|  |  |  |  |
| --- | --- | --- | --- |
| **Laika periods** | **Darba vieta, kontaktpersona, tel., e-pasts** | **Amats** | **Darba saturs** |
|  |  |  |  |
|  |  |  |  |
|  |  |  |  |

**APLIECINĀJUMS**

Ar šo es apņemos saskaņā ar <Pretendenta nosaukums, reģistrācijas numurs un adrese> (turpmāk – Pretendents) piedāvājumu Latviešu valodas aģentūras rīkotam iepirkumam „**Vārdnīcas satura papildināšanas pakalpojumi**”, iepirkuma identifikācijas Nr. LVA 2016/22/B piedalīties iepirkuma līguma izpildē kā speciālists, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts:

Datums: